b'\n_START_ARTICLE_\nPanaman vaakuna\n_START_PARAGRAPH_\nPanaman vaakuna on Panaman tunnus lipun, moton ja kansallislaulun ohella._NEWLINE_Vaakunan kilpi jaettu viiteen kentt\xc3\xa4\xc3\xa4n siten, ett\xc3\xa4 vaakunan kilpi on jaettu alkusi horisontaalisesti kolmeen osaan ja sitten viel\xc3\xa4 ylin ja alin kahtia. Ylh\xc3\xa4\xc3\xa4ll\xc3\xa4 vasemmalla olevaan kentt\xc3\xa4\xc3\xa4n on kuvattu sapeleita ja tuliaseita symboloiden maan tahtoa puolustaa itse\xc3\xa4\xc3\xa4n. Sen viereiseen kentt\xc3\xa4\xc3\xa4n on kuvattu ty\xc3\xb6t\xc3\xa4 symboloivia lapioita ja hakkuja. Keskimm\xc3\xa4isess\xc3\xa4 kent\xc3\xa4ss\xc3\xa4 on kannas ja kaksi taivasta, joista toisessa kuu nousee, toisessa aurinko laskee. T\xc3\xa4m\xc3\xa4 symboloi kahdeksaatoista tuntia, jolloin maa irrottautui Kolumbiasta. Alimpaan kentt\xc3\xa4\xc3\xa4n on kuvattu rikkauden symboli runsaudensarvi vasemmalle ja oikealle siivellinen py\xc3\xb6r\xc3\xa4, edistyksen symboli. Vaakunan yll\xc3\xa4 suvereniteetin symboli kotka pit\xc3\xa4en suussaan nauhaa, johon on kirjoitettu maan latinankielinen motto "PRO MUNDI BENEFICIO", Maailman hyv\xc3\xa4ksi. Yhdeks\xc3\xa4n t\xc3\xa4hte\xc3\xa4 symboloivat maan yhdeks\xc3\xa4\xc3\xa4 provinssia.'